Minä, masentunut ja huono ihminen..ja tulin raskaaksi. |
« Kaiken alku ja juuri.
Kun syy viimein selvisi. »
Minä, masentunut ja huono ihminen..ja tulin raskaaksi.
Published 30.6.2011 | By Tiina
Vain 7kk poikani syntymän jälkeen, 31.3 sain tietää olevani raskaana.
Tieto oli shokeeraava, en tiennyt miten päin olla. Raskaus ei ollut suunniteltu, parisuhde oli lähes karikolla, olin juuri aloittanut yritystoiminnan ja senkin lyhyillä päivillä koska jaksaminen oli kortilla.
Alun väsymyksen ja pahoinvoinnin väistyttyä oloni kuitenkin parani. olin energisempi, ei ollut mitään raskauden aiheuttamaa väsymystä pahempaa. Jostain syystä en osannut kuitenkaan iloita raskaudesta.
Jo rv 20 tuli esille ongelmia, sikiö pieni kokoinen,ei vastaa viikkoja, jotain outoa sydämessä…
Kaikki rakenteet sydämessä kuitenkin oli loppujen lopuksi normaaleja, joskus näitä “golfpalloja” vain ilmestyy, ne häviävät suurimmaksi osaksi itsestään. Niinkuin meidän tapauksessa.
Raskausajan painoni putosi aina rv 35 asti, olihan se mielestäni hienoa kun siihen asti olin kerryttänyt rasvavarastoa 10kg edestä. neuvolassa eivät oikeastaan sanoneet asiaan mitään koska raskauden alussa olin “lievästi ylipainoinen”.. kamala sana, ihmiselle joka on aina ollut normaalipainoinen.
Vauvan kasvu oli kuitenkin koko ajan hidasta, aina oli joku ruumiinosa joka oli jäljessä..pää,reisiluu, kokonaispaino tms..
Toinen poikamme syntyi 26.11 mitoin 45cm ja 2510g.
Raskauden jälkeisenä 2 kk:na painoni putosi yhteensä 12kg. Oliko hieno fiilis? No oli!
Minä, joka olin kaikkeni tehnyt niin yhtäkkiä paino putosi vaikka söin kuin mursu! vaatteet vain valuivat pois päältä 🙂
Ei sitä iloa kauaa kestänyt…